<classify> TATIZO la wajawazito kupata hedhilimezidi kushamiri duniani kote. Wapo ambao wamewahi kupoteza ujauzitoau waliovuja damu bila kupoteza watoto katika miezi ya awali ni wengi mno. Hata hivyo suala hili linahusishwa namatatizo ya kizazi au homoni. Iwapo tatizo hilo linapatiwa tiba,basi upo uwezekano wa kujifungua salama, ambapo watafiti wanasema iwapo wajawazitowa aina hiyo watapewa homoni ya progesterone, tatizo huisha kabisa. Watafiti nchini Uingereza walifanya majaribio hayo kwa wanawake4000 waliokuwa na ujauzito. Samantha Allen 31, ni miongoni mwa kina mama waliowahi kupatatatizo hilo wakati wa ujauzito. Akiwa na ujauzito wa kwanza, Samantha alikuwa akivuja damu hadiakafikia hatua ya kumpoteza mwanawe, na tatizo hilo lilimkuta pia akiwa na mjamzitokwa mara ya pili. Baada ya kupewa homoni Progesterone tatizo hilo liliisha naakafanikiwa kujifungua salama mtoto wa kiume aliyempa jina la Noah. Wataalamu wanasema Progesterone ni homoni muhimu kwa wajawazitoambapo kazi yake kuu ni kuimarisha uzio wa kizazi sehemu ambako kijusikinajiambatanisha na kusaidia mfumo wa kinga mwilini. Samantha alipewa tembe za homoni ya Progesterone kwa majaribio,ambazo alizitumia mara mbili kwa siku hadi pale ujauzito wake ulipotimiza wiki16. Anasema aliacha kuvuja damu wiki moja tangu aaanze kutumia tembehizo na aliendelea vizuri na ujauzito wake. Nadhani wanawake ambao waliwahi kuwa na tatizo kama langu sasa watanufaika.Hawatateseka tena kwani tatizo hili huathiri sana kisaikolojia, anasema. Takwimu zinaonesha kuwa mwanamke mmoja kati ya watano hupoteza ujauzitona mara nyingi uvujaji damu unahusishwa katika kuongeza hatari hiyo. Samantha anasema: Ninafurahi, siwezi kupata hatari yoyotekwa sababu yale hayakuwa majaribio ya kiwango cha awali. Utafiti huo wa Chuo Kikuucha Birmingham, uliochapishwakatika Jarida la Afya la New England, ulihusisha kundi la wajawazito 200waliopewa homoni ya progesterone, huku kundi jingine la wanawake kama haowakipewa tembe bandia. Wote hao walikuwa wanavuja damu katika miezi ya kwanza yaujauzito. Licha ya kwamba utafiti huo umeonyesha si wanawake wotewanaovuja damu katika siku za kwanza wanaweza kusaidiwa kwa kutumia homoni hiyo,manufaa hayo ni makubwa miongoni mwa wanawake walio na historia ya kupotezaujauzito watoto watatu au zaidi. Miongoni mwa wanawake hao, kulikuwa na ongezeko la asilimia 15la waliojifungua, ambapo 98 kati ya 137 walifanikiwa kujifungua salama, wakatiwale waliopewa tembe bandia 85 kati ya 148 ndio walijifungua. Daktari wa Uzazi katika Hospitali ya Kina mama na WatotoBirmingham, Arri Coomarasamy, anasema matibabu hayo huenda yakasaidia kuokoamaisha ya maelfu ya watoto. Anasema hata hivyo, matibabu hayo hayatofanya kazi kwa wanawake wotewanaopoteza ujauzito, kwa sababu kuna vyanzo vingi vya mimba hutoka. Anasema wanaoweza kufaidika ni wale wenye tatizo la upungufu wahomoni.  <topic>: AFYA 